Sviatlana Cikhanovskaya

Sviatlana Cikhanovskaya (bielorussian: Святлана Ціханоўская, russ: Светлана Тихановская) es un féminin politico de Bielorussia. Ella nascet li 11 de septembre 1982 in Mikashavichy quam Sviatlana Heorgievna Pilipchuk e esset li candidate del oposition contra li actual presidente Aleksandr Lukashenko in li electiones presidential 2020. Sviatlana Cikhanovskaya ne es membre de un political partise.

Personal e professional vive
Sviatlana Cikhanovskaya studiat pedagogica in Masyr. Pos to ella laborat quam traductora por anglesi e german inter altri por li irlandesi organisation Chernobyl Life Line. Ella es maritat con li prominent video-blogist Siarhei Cikhanovski e li cuple have un filio e un filia.

Political cariera
 2020 Siarhei Cikhanovski, qui es li marito de Sviatlana Cikhanovskaya, volet esser un candidate del oposition electiones presidential 2020 de Bielorussia por li oposition, ma il esset arestat li 29-im de may 2020. Pro to Sviatlana Cikhanovskaya declarat su candidura por ti electiones.
Secun li oficial resultates ella solmen recivet 9 percentes, ma secun ínoficial resultates Sviatlana Cikhanovskaya ganiat li electiones con plu quam 50 percentes. Li 11-im de august 2020 Sviatlana Cikhanovskaya fugit de Bielorussia a Lituania. In Bielorussia evenit pos li electiones grand demonstrationes contra Aleksandr Lukashenko pro li falsification del resultates del electiones e li brutalité del policistes contra li demonstrantes. Ella demanda nu nov electiones, ma ne vole esser denov un candidate in ti electiones.

Categorie:Politicos de Bielorussia‎